Bliūdašilio eglė
55°14′22″š. pl. 25°06′12″r. ilg.﻿ / ﻿55.23947°š. pl. 25.10341°r. ilg.﻿ / 55.23947; 25.10341 Bliūdašilio eglė – valstybės saugoma išskirtinė eglė, auganti Ukmergės rajone, Želvos seniūnijoje, Kazliškių kaime, Bliūdašilio miške (Želvos girininkijos 617 kv., 30 skl.). Medis pasiekiamas iš kelio  115  Ukmergė–Molėtai , ties Želva pasukus šiaurės kryptimi į kelią  1201  Anykščiai–Kurkliai–Balninkai–Želva ; pavažiavus 1,8 km, pasukti į rytus miško keliu; pavažiuoti 0,4 km; prieigose, 50 m atstumu nuo eglės, kertamas Siesarties kairysis intakas Želva. 2019 m. kovo mėn. duomenimis, gamtos paveldo objektas kelio nuorodomis nebuvo pažymėtas. Medis paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88. Blūdašilio eglė savo forma, šakotumu, aukščiu, storiu, įdomia kamieno struktūra kartu su Raganų egle, Renavo egle, Noriūnų miško egle, Eglėmis Sesėmis, Peršokšnos piramidine egle ir Laumių miško keturkamiene egle priskiriama prie įdomiausių Lietuvos eglių.